Nicholas D'Amour

Nikolia Damūras (Nicholas D’Amour, 2001 m. rugsėjo 4 d.) – JAV Mergelių salų šaulys iš lanko, olimpietis.

Biografija 
2018 m. Panamerikos čempionate užimta 33-ioji vieta. 2019 m. pasaulio šaudymo iš lanko čempionate Mergelių salų atstovas užėmė 124-ą vietą. 2021 m. Panamerikos čempionate D’Amour liko 7-oje vietoje.

Šaudymo iš lanko turnyro 2020 m. vasaros olimpinėse žaidynėse kvalifikacijoje D’Amour pelnė 660 taškų ir liko 23-ias. Atkrentamosiose varžybose šaulys po pratesimo nusileido australui Ryan Tyack ir iš tolimesnės kovos pasitraukė.

2021 m. pasaulio šaudymo iš lanko čempionate Nicholas D'Amour kvalifikacijoje su 645 taškais buvo 22-as. Atkrentamosiose varžybose sportininkas įveikė kroatą Lovro Černi, bet antrame ture nusileido slovėnui Luka Arnež ir iš tolimesnės kovos pasitraukė.

Šaltiniai 

Šauliai iš lanko
JAV Mergelių salų olimpiečiai